
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ

Τετάρτη, 2 Σεπτεμβρίου 2026

ΔΕΛΤΙΟ ΤΥΠΟΥ

Αλιευτικός έλεγχος στο Βόλο – Προσάραξη Ι/Φ σκάφους στην Κεφαλληνία - Εντοπισμός και διάσωση 49 αλλοδαπών στους Καλούς Λιμένες -Εντοπισμός και διάσωση 37 αλλοδαπών στην Ιεράπετρα - Εντοπισμός 37 αλλοδαπών στη Γαύδο – Εντοπισμός 32 αλλοδαπών στην Ιεράπετρα

Τις πρωινές ώρες σήμερα, στο πλαίσιο ελέγχου που διενεργήθηκε από στελέχη του Γραφείου Αλιείας σε συνεργασία με στελέχη του Γραφείου Ασφαλείας του Κεντρικού Λιμεναρχείου Βόλου,σε παραλία στην ευρύτερη παραθαλάσσια περιοχή του Βόλου, εντοπίστηκαν δύο ερασιτέχνες αλιείς να κατέχουν  υπερβάλλουσα ποσότητα αλιευμάτων. Ειδικότερα οι ανωτέρω αλιείς εντοπίστηκαν να έχουν διενεργήσει υποβρύχια αλιεία χωρίς τη χρήση πλωτού μέσου, δύο χιλιάδων (2.000) τεμαχίων του είδους “ΑΧΙΝΟΣ”, υπερβαίνοντας το επιτρεπόμενο όριο των τριάντα (30) τεμαχίων ανά ημέρα, κατά παράβαση των διατάξεων του Π.Δ. 65/2014. Από τη Λιμενική Αρχή του Βόλου κατασχέθηκε η ανωτέρω ποσότητα αλιευμάτων και επαναποντίστηκε στη θάλασσα, ενώ παράλληλα κινήθηκε η διαδικασία επιβολής των προβλεπόμενων διοικητικών κυρώσεων.
Διαθέσιμο φωτογραφικό υλικό έχει αναρτηθεί στην ιστοσελίδα www.hcg.gr.

*****

Τις μεσημβρινές ώρες χθες, ενημερώθηκε η Λιμενική Αρχή της Κεφαλληνίας για προσάραξη και ελεγχόμενη εισροή υδάτων σε επαγγελματικό –ιστιοφόρο –καταμαράν (Ε/Π-Ι/Φ-ΚΑΤ) σκάφος ελληνικής σημαίας που έφερε 8 αλλοδαπούς επιβαίνοντες (υπήκοοι Ρουμανίας), στη θαλάσσια περιοχή ακρωτηρίου «ΞΙ» ν. Κεφαλληνίας. Αμέσως, τέθηκε σε εφαρμογή το Τοπικό Σχέδιο Έκτακτης Ανάγκης και στην περιοχή μετέβησαν Περιπολικό σκάφος Λ.Σ.-ΕΛ.ΑΚΤ. (ΠΛΣ) και η λάντζα «ΑΝΕΜΟΣ» Τ.Α. 161.. Με τη συνδρομή επαγγελματία δύτη, το Ε/Π-Ι/Φ-ΚΑΤ αποκολλήθηκε πρώτες πρωινές ώρες σήμερα και κατέπλευσε με ασφάλεια στη μαρίνα «ΚΟΥΤΑΒΟΥ» Κεφαλληνίας με τη συνδρομή του «ΑΝΕΜΟΣ» και συνοδεία του ΠΛΣ. Από το περιστατικό δεν υπήρξε τραυματισμός και δεν  παρατηρήθηκε θαλάσσια ρύπανση. Από το Λιμεναρχείο Κεφαλληνίας που διενεργεί την προανάκριση και τον διοικητικό έλεγχο, απαγορεύτηκε ο απόπλους του Ι/Φ σκάφουςμέχρι την προσκόμιση βεβαιωτικού αξιοπλοΐας από τον παρακολουθούντα νηογνώμονα. 

*****

Τις πρωινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 45 ν.μ. νοτιοανατολικά των Καλών Λιμένων. Άμεσα για την περιοχή απέπλευσε ένα Περιπολικό σκάφος Λ.Σ. - ΕΛ.ΑΚΤ. (ΠΛΣ) όπου εντόπισε και περισυνέλλεξε 49 αλλοδαπούς (36 άντρες, 1 γυναίκα και 12 ανήλικοι) τους οποίους μετέφερεμε ασφάλεια στο λιμάνι των Καλών Λιμένων. Στη συνέχεια, οι διασωθέντες μεταφέρθηκαν στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών (Κ.Ε.Α.) του Κεντρικού Λιμεναρχείου Ηρακλείου. Προανάκριση διενεργείταιαπό το Κεντρικό Λιμεναρχείου Ηρακλείου.

*****

Τις πρωινές ώρες σήμερα, ενημερώθηκε η Λιμενική Αρχή της Ιεράπετρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε λέμβο με αλλοδαπούς επιβαίνοντεςσε δυσχερή θέση, στη θαλάσσια περιοχή 5 ν.μ. νοτιοανατολικά της Ιεράπετρας. Άμεσα για την περιοχή απέπλευσε ένα Περιπολικό σκάφος Λ.Σ. - ΕΛ.ΑΚΤ. (ΠΛΣ) όπου εντόπισε και περισυνέλλεξε 37 αλλοδαπούς (36 άντρες και 1 γυναίκα) τους οποίους μετέφερε με ασφάλεια στο αλιευτικό καταφύγιο της Ιεράπετρας και ακολούθως οδηγήθηκαν σε χώρο φύλαξης στην Μακρυλιά. Προανάκριση διενεργείταιαπό το Λιμεναρχείο Ιεράπετρας.

*****

Τις πρωινές ώρες σήμερα, στελέχη του Λιμενικού Φυλακίου Γαύδου εντόπισαν στην παραλία «ΤΡΥΠΗΤΗ» της Γαύδου 37 αλλοδαπούς (26 άνδρες, 8 γυναίκες και 3 ανήλικους). Οι αλλοδαποί οδηγήθηκαν αρχικά σε χώρο προσωρινής φιλοξενίας του Δήμου Γαύδου. Από εκεί πρόκειται να μεταφερθούν με Περιπολικό σκάφος Λ.Σ.-ΕΛ.ΑΚΤ. (ΠΛΣ) στο λιμάνι της Παλαιοχώρας και ακολούθως σε προσωρινό χώρο φιλοξενίας στην Αγυιά Χανίων. Προανάκριση διενεργείται από το Κεντρικό Λιμεναρχείο Χανίων, ενώ η λέμβος μεταφοράς κατασχέθηκε.

*****

Τις πρωινές ώρες σήμερα, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη θαλάσσια περιοχή «ΝΕΟΣ ΜΥΡΤΟΣ». Στο σημείο μετέβησαν στελέχη Λ.Σ.-ΕΛ.ΑΚΤ., όπου εντόπισαν 32 αλλοδαπούς (όλοι άντρες), οι οποίοι μεταφέρθηκαν σε χώρο φύλαξης στην Μακρυλιά. Προανάκριση διενεργείται από το Λιμεναρχείο Ιεράπετρας.

